Diari Oficial de la Generalitat Valenciana


Sumari del DOGV 6517, del 10-05-2011 (2011/5036)

RESOLUCIÓ de 12 de abril de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220 kV, denominada ST Bernat, la renovació de l'existent ST Alzira de 220 kV i la doble interconnexió aèria entre les dos subestacions, totes estes ubicades en el terme municipal d'Alzira, província de València, s'aprova el projecte tècnic d'execució i es declara, en concret, la seua utilitat pública. Expedient: ATASCT/2009/361/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6517

Data del DOGV
:   10-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/5036


Data del document
:   12-04-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 12 de abril de 2011, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220 kV, denominada ST Bernat, la renovació de l'existent ST Alzira de 220 kV i la doble interconnexió aèria entre les dos subestacions, totes estes ubicades en el terme municipal d'Alzira, província de València, s'aprova el projecte tècnic d'execució i es declara, en concret, la seua utilitat pública. Expedient: ATASCT/2009/361/46. [2011/5036]  
Vist l'escrit presentat per Red Eléctrica de España, SAU, domiciliada a l'efecte de notificacions al passeig del Conde Los Gaitanes, 177, 28612 Alcobendas, Madrid, amb data 29 de juliol de 2009, davant del Servici Territorial d'Energia de València, pel qual se sol·licita se li concedisca l'autorització administrativa per a l'ampliació de la subestació de 220 kV ST Alzira, que preveu les instal·lacions elèctriques de transport secundari de la nova subestació transformadora de 220 kV, denominada ST Bernat, la renovació de l'existent ST Alzira de 220 kV i la doble interconnexió aèria entre les dos subestacions, totes estes ubicades en el terme municipal d'Alzira, província de València, s'aprove el projecte tècnic d'execució i es declare, en concret la seua utilitat pública (ATASCT/2009/361/46).  
Al mencionat escrit, s'adjunta el projecte tècnic de l'esmentada instal·lació, firmat pel tècnic competent i visat pel col·legi oficial corresponent de 9 de juliol de 2009.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 12 de novembre de 2009, consta un informe per mitjà del qual s'indica que, considerant que es tracta d'una instal·lació de transport secundari de titularitat del Gestor de la Xarxa de Transport, emet informe favorable a què es resolga sobre la petició efectuada.  
  
Resultant que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha realitzat la seua publicació en el Diari de la Comunitat Valenciana de 16 de desembre de 2009, en el Butlletí Oficial de la Província de València de 3 de desembre de 2009, en els diaris Las Provincias i ABC d'11 de desembre de 2009 i en el tauler d'anuncis de l'Ajuntament d'Alzira, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Resultant que, de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Resultant que, de conformitat amb el mencionat Decret 88/2005 es va traslladar a l'Ajuntament d'Alzira la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licita informe sobre l'adaptació del projecte al planejament urbanístic que siga d'aplicació.  
No figura en l'expedient l'informe sol·licitat al mencionat ajuntament a pesar de la reiteració efectuada pel Servici Territorial mencionat.  
Resultant que, d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condiciones oportunes, concretament als següents:  
- Conselleria d'Infraestructures i Transport. Servici Territorial de Carreteres, que després de sol·licitar la documentació, emet informe favorable sobre les obres sempre que s'ajuste a la documentació presentada i s'executen fora de la zona de protecció de la carretera, que és de cinquanta metres mesurats des de l'aresta exterior de la calçada.  
- Séquia Reial del Xúquer, que remet informe en què manifesta les condicions que s'hi contenen i posteriorment l'empresa sol·licitant adjunta l'autorització d'este organisme, de 21 d'abril de 2010, en la qual es determinen les condicions per a realitzar les obres de reposició dels béns afectats de la Séquia Reial del Xúquer el contingut de les quals es destaca que seran compatibles amb els regs de la zona, comportaran l'acord transaccional sobre el terreny pel qual transcorre el tram original de la Séquia de Bernat i implicarà el lliure accés per als regadors i regants als llits de les séquies i els desaigües que substituïsquen als actuals, els quals se situaran fora de la tanca de les instal·lacions de la mateixa subestació.  
- Confederació Hidrogràfica del Xúquer, que remet resolució per la qual s'indica que la ubicació de la instal·lació sol·licitada no està en domini públic hidràulic ni en zona de policia de cap llit públic, sense que siga necessari disposar d'autorització d'eixe organisme de conca per a dur a terme la seua execució.  
- Iberdrola Distribución Eléctrica, SAU, que indica en el seu informe la conformitat amb el projecte.  
- Direcció Territorial de Cultura de la Conselleria de Cultura i Esport, que ha remés un informe en què indica la necessitat de l'obtenció de l'informe patrimonial vinculant previst en la Llei del Patrimoni Cultural Valencià, per a la qual cosa s'haurà de dur a terme una prospecció arqueològica sense remoció de terreny, que haurà de sotmetre's a la corresponent autorització, i adjuntarà, l'empresa sol·licitant, la referida autorització de què ja disposa.  
Traslladats els informes contestats a l'empresa sol·licitant, manifesta la seua conformitat amb estos.  
No figura en l'expedient l'informe sol·licitat per les administracions i els organismes que s'assenyalen a continuació, a pesar d'haver sigut reiterada la seua petició pel Servici Territorial d'Energia de València  
- Servici Territorial d'Ordenació del Territori de la Conselleria de Medi Ambient, Aigua, Urbanisme i Habitatge.  
Considerant que, amb data 13 de desembre de 2010, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar la declaració d'impacte ambiental que estima favorable, només als efectes ambientals i sense perjuí de la obtenció prèvia de les autoritzacions sectorials que se li aplique, el projecte d'execució de la nova subestació de transport ST Bernat 220 kV (ampliació de la subestació de transport ST Alzira 220 kV) i interconnexió amb la ST Alzira promogut per Red Eléctrica de España, SAU, en el terme municipal d'Alzira, segons el que preveu el projecte, l'estudi d'impacte ambiental i la resta de documentació que hi ha en l'expedient i amb les condicions que s'arrepleguen en la part dispositiva de la present resolució.  
Considerant que, d'acord amb la documentació que hi ha en l'expedient, les instal·lacions elèctriques s'executaran en els terrenys limítrofs a l'actual ST Alzira, en el polígon 34, a les quals s'accedix per la carretera CV-50, a l'altura del quilòmetre 6,2 en el terme municipal d'Alzira.  
Resultant que el projecte presentat disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
  
Considerant que la sol·licitud i documentació adjunta té una definició i una concreció de les característiques tècniques que garantixen la màxima seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar adequadament estes.  
Considerant que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de Xarxes de Transport Elèctrica.  
Considerant que, d'acord amb el projecte presentat, la finalitat d'esta ampliació es realitza a fi de millorar la disponibilitat de l'actual infraestructura elèctrica, així com augmentar la qualitat en el subministrament de la zona i la fiabilitat del mallat de la xarxa de transport i suport a la distribució elèctrica.  
Considerant que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Considerant la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport secundari de la nova subestació transformadora de 220 kV, denominada ST Bernat, la renovació de l'existent ST Alzira de 220 kV i la doble interconnexió aèria entre les dos subestacions, totes estes ubicades en el terme municipal d'Alzira, província de València i les característiques principals de les quals són:  
a) Nova ST Bernat.  
Es construïx amb una configuració de doble barra més adaptament ubicada en edifici i composta per les onze posicions següents:  
Posició 1: línia Alzira 1; posició 2: línia Alzira 2; posició 3: línia el Brosquil; posició 4: línia Benicull; posició 5: línia Vall de la Valldigna; posició 6: adaptament transversal; posició 7: línia Catadau 2; posició 8: línia Catadau 1; posicions 9, 10 i 11: de reserva per al futur.  
  
- Els conductors estan disposats en tres nivells, embarrats baixos (entre aparells a 6 m d'altura), embarrats alts (configuració recolzada sobre aïlladors fins a 10,5 m), i instal·lacions altes (cable dúplex a 14,95 m d'alçària).  
- Interruptors de comandament unipolar amb cambres de tall en SF6 (hexafluorur de sofre); Transformadors d'intensitat en cada fase; seccionadors de barra tipus pantògraf; tres transformadors de tensió capacitiu per eixida de línia.  
- Pel que fa a proteccions, s'instal·la una xarxa de terres inferiors per a la zona de totes les instal·lacions, els edifici, els tancament i els fonaments, i una altra malla de terres superiors amb conductors entre les columnes dels pòrtics.  
- Servicis auxiliars de corrent altern compostos per dos línies de mitjana tensió per a alimentació d'un centre de transformació, amb dos transformadors de 400 kVA i un grup electrogen; i dos sistemes de corrent continu, un de 125 V per a força i control, i el segon, de 48 V, per als equips de comunicacions.  
- Sistemes de control i protecció, equips de telecomunicacions i instal·lacions per a enllumenat i força.  
- L'obra civil consistix en l'explanació de la plataforma de la subestació, amb un camí d'accés i un edifici per a albergar les instal·lacions de comandament i control de 18,4 m x 12,4 m d'una sola planta. Finalment, el cercat perimetral és de tanca metàl·lica sobre muret de formigó.  
b) Renovació en el parc de la ST Alzira.  
De la configuració de simple barra de què actualment es disposa, es convertix en una de configuració de simple barra partida, i s'efectua esta per mitjà de seccionadors de presa de terra unipolars.  
  
c) Interconnexió entre la ST Bernat i la ST Alzira.  
S'executa esta interconnexió en aeri per mitjà de les dos posicions de línia existents en l'actual ST Alzira.  
S'utilitzen suports -torres metàl·liques- tipus còndor. El primer situat en la plataforma de la nova subestació i el segon fora de la subestació -en la parcel·la 245.  
Les torres troncopiramidals són de secció quadrada, el seu cap recte de 1,5 m d'amplària i ancorada amb fonaments independents en cada una de les quatre potes. El cable utilitzat és dúplex-rail, amb diàmetre de conductor de 29,61 mm.  
Pressupost total: 4.953.678,58 euros.  
  
Segon  
Aprovar el projecte d'execució per a la nova subestació citada en el punt primer de la present resolució, firmat pel tècnic competent i visat pel col·legi oficial corresponent de 9 de juliol de 2009.  
  
La present resolució queda sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
b) La instal·lació que cal executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions s'hauran de realitzar segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El titular de la instal·lació haurà de tindre en compte en l'execució del projecte les condicions imposades pels organismes afectats, totes estes se li van notificar oportunament i van ser acceptades.  
e) El termini d'execució de l'obra serà de dotze mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
f) El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
g) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
h) Condicions d'orde mediambiental establides en la Declaració d'Impacte Ambiental de 13 de desembre de 2010:  
1. Durant les obres, s'adoptaran les següents mesures respecte al patrimoni cultural:  
1.a. Es realitzarà un seguiment arqueològic exhaustiu dels treballs de desbrossament i moviments de terra en tot l'àmbit d'afecció del projecte.  
1.b. Qualsevulla troballa d'índole arqueològica es comunicarà immediatament a l'administració competent.  
2. S'assegurarà la funcionalitat de la séquia que travessa les parcel·les on es desenvoluparà el projecte, i es desviarà esta.  
3. Es restauraran a les seues condicions inicials, les àrees que s'hagen vist alterades per les obres.  
4. Es procedirà a la correcta gestió dels residus generats. En este sentit està totalment prohibida la crema de matèria vegetal (tant vegetació ruderal com tarongers o altres cultius eliminats).  
5. S'adoptaran els aspectes regulats en el Reial Decret 795/2010, de 16 de juny, en relació amb l'ús de gasos fluorats.  
6. Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i l'execució de les mesures preventives i correctores propostes i la comprovació de la seua eficàcia.  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, s'haurà de comunicats a l'òrgan ambiental competent que establirà, si procedix, l'aplicació de noves mesures correctores.  
  
  
Tercer  
Declarar, en concret, la utilitat pública de l'establiment de la instal·lació de les instal·lacions elèctriques autoritzades en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 12 d'abril de 2011.- El director general d'Energia: Antonio Cejalvo Lapeña.  
La relació de béns i drets afectats pel projecte aprovat és la següent:  
  
  
.  
\* \* \* \* \* \* \* \* \* \* \*  
  
La relación de bienes y derechos afectados por el proyecto aprobado es la siguiente:  
